Jakob Hjelmeset

Jakob Jakobson Hjelmeset (født 1840 på Hjelmeset i Gloppen kommune, død av lungebetennelse 22. januar 1877) var en norsk lærer og skoleeier. 

Hjelmeset vokste opp på gården Hjelmeset ved Anda, vest for Vereide i Gloppen kommune. I 1875 tok han universitetsgraden Cand.real. ved Universitetet i Oslo. Han skal ifølge NRKs fylkesleksikon være den første bondesønn fra Nordfjord som tok universitetsutdanning. 

I studenttida ble han med i den radikale Studentforeningen Fram. Tilbake i hjemkommunen etablerte han i 1875 en friskole for bondegutter på Apalset, etter folkehøgskoleidéen. Han ble motarbeidet av konservative prester og andre pietister som mislikte den «radikale» skolen.  De fikk huset han brukte som skole underkjent og skolen måtte flytte til Ludvig Bjørnereim på Breim. Etter en strabasiøs tur fra Hjelmeset til Breim i dårlig vær fikk Hjemeset lungebetennelse og døde. Hjelmeset var da akkurat valgt som vararepresentant til Stortinget 1877–1879, men døde fra vervet.

Stortingsrepresentanten og ordfører i Breim, Jakob J. Myklebust gikk på Hjelmesets skole for bondegutter. 

 Referanser 

 Eksterne lenker 
 www.nrk.no: Fylkesleksikon: Jakob Hjelmeset

Kategori:Utdanning i Gloppen
Kategori:Norske skoleledere
Kategori:Norske pedagoger
Kategori:Personer fra Gloppen kommune
Kategori:Sogn og Fjordanes utdanningshistorie